В И С Ш    С Ъ Д Е Б Е Н    С Ъ В Е Т

П Р О Т О К О Л   № 20

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 16.07.2025 г.

Днес, 16.07.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев
                                                                                             Олга Керелска
                                                                                             Огнян Дамянов 
                                                                                             Боян Новански
                                                                                             
          ОТСЪСТВА: Пламен Найденов.
                                                                    
           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Цецка Трендафилова – главен експерт в отдел „СФСС“ и Ганка Тулева – началник отдел „СФСП“.

-	Инвестиции и строителство:

1.ОТНОСНО: Решение по т. 1 от протокол № 22/18.06.2025 г. на Комисия „Бюджет и финанси“ към Пленума на ВСС, във връзка с изготвяне на проектобюджет на Висшия съдебен съвет за 2026 г. и бюджетни прогнози за 2027 г., 2028 г. и 2029 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1.ПРИЕМА предложението за необходимите средства, свързани с управлението, поддръжката и стопанисването на сградния фонд на съдебната власт, които да бъдат включени в проектобюджета на Висшия съдебен съвет за 2026 г. и бюджетните прогнози за 2027 г. – 2029 г.
1.2.ИЗПРАЩА решението по т. 1.1, ведно с приложение № 1 – прогнозен размер на средствата, на комисия „Бюджет и финанси“ към Пленума на ВСС, за действия по компетентност.
2.ОТНОСНО: Иницииране на обществена поръчка за доставка и монтаж на обзавеждане за нуждите на органите на съдебна власт, които ще бъдат настанени в сгради, в управление на ВСС, находящи се в гр. София, бул. „Ал. Стамболийски“ № 82 и бул. „Драган Цанков“ № 6.

Във връзка с проекта на решение се проведе обсъждане по предложение на г-жа Олга Керелска и г-н Боян Новански за осъвременяване на лимитите, предвидени за обзавеждане на съдебните сгради, както и уеднаквяване стойността на обзавеждането за сградите,  в управление на ВСС, находящи се в гр. София, бул. „Ал. Стамболийски“ № 82 и бул. „Драган Цанков“ № 6. След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	2.1.ОТЛАГА вземането на решение по т. 2 от настоящия дневен ред за следващо заседание на Комисията.
	2.2. ВЪЗЛАГА на дирекция „Управление на собствеността на съдебната власт“ в АВСС да предприеме необходимите действия за проучване на възможността, изготвените  проекти по част „Интериор и обзавеждане“ за  сградите, в управление на ВСС, находящи се в гр. София, бул. „Ал. Стамболийски“ № 82 и бул. „Драган Цанков“ № 6, да бъдат преработени с цел уеднаквяване на предвиденото в проектите обзавеждане за тези сгради. 

3.ОТНОСНО: Информация във връзка с участие на органи на съдебната власт с проектни предложения по Програма „Развитие на регионите“ 2021-2027 г., Приоритет 2.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	3.1.ВЪЗЛАГА на дирекция „Управление на собствеността на съдебната власт“ да подготви писма до административните ръководители на Административен съд - Перник, Административен съд - Сливен, Административен съд - Търговище, Окръжен съд - Ловеч, Районен съд - Димитровград, Районен съд - Дупница, Районен съд - Лом и Районен съд – Сандански относно изменението на Указанията по Програма развитие на регионите, Приоритет 2, според което обществените сгради, включително сградите на съдебната власт, не са включени в Приоритет 2 и не могат да се  подават проектни предложения, както и да се сключват партньорски споразумения със съответните общини за обекти на съдебната власт. 

4.ОТНОСНО: Писмо от административния ръководител на Окръжна прокуратура – Бургас във връзка с планиране на средства за 2025 г. за акцесорни услуги за реализиране на обект „Въвеждане на мерки за повишаване на енергийната ефективност на административната сграда с местонахождение: Област Бургас, Община Бургас, гр. Бургас, ул. „Христо Ботев“ № 46“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1.ВКЛЮЧВА в Инвестиционната програма на ВСС за 2025 г. обект: „Осъществяване на инвеститорски контрол на строеж: „Въвеждане на мерки за повишаване на енергийната ефективност на административна сграда с местонахождение: Област Бургас, Община Бургас, гр. Бургас, ул. „Христо Ботев“ № 46“ със сметна стойност 14 440,00 лв. с ДДС  и срок на изпълнение 2025 г. – 2026 г. Средствата  в размер на 14 400,00 лв. с ДДС да бъдат осигурени от средствата по б.р. „Акцесорни договори, такси и др.“ от Инвестиционната програма на Висшия съдебен съвет  по § 51-00 „Основен ремонт на ДМА“ от бюджета на съдебната власт за 2025 г.   
	4.2.ВЪЗЛАГА на дирекция „Управление на собствеността на съдебната власт“ към администрацията на ВСС да отрази промяната по т. 4.1 чрез актуализация на поименното разпределение на разходите по § 51-00 „Основен ремонт на ДМА“ на Инвестиционната програма на Висшия съдебен съвет за 2025 г.  
	4.3.ИЗПРАЩА решението по т. 4.1 на комисия „Бюджет и финанси“ към Пленума на ВСС за корекция по § 51-00 „Основен ремонт на ДМА“ по бюджета на Прокуратурата на Република България със средства в размер на 14 440,00 лв., за възлагане на изпълнението на услугата, след изпълнение на т. 4.2.
4.4. ПРЕДЛАГА на Пленума на Висшия съдебен съвет да приеме следното решение:
1.УПЪЛНОМОЩАВА административния ръководител на Окръжна прокуратура – Бургас да представлява Висшия съдебен съвет, в качеството му на възложител по ЗУТ, пред съответните държавни и общински органи /общински администрации, областна администрация, общински служби по земеделие, други органи, като изброяването не е ограничаващо и изчерпателно/, експлоатационни дружества, като подава заявления, получава документи, съгласува документация и сключва договори за присъединяване към техническата инфраструктура, договори с експлоатационни дружества, да подава жалби и възражения срещу актове, действия и бездействия на държавни и общински органи, относно одобряването на инвестиционния проект и издаване на разрешение за строеж и изпълнение за обект: „Въвеждане на мерки за повишаване на енергийната ефективност на административната сграда с местонахождение: Област Бургас, Община Бургас, гр. Бургас, ул. „Христо Ботев“ № 46“, с право да преупълномощава, включително и трети лица, наети като външни изпълнители, в случаите когато нормативен акт допуска преупълномощаване.
2. ИЗПРАЩА решението на и.ф. Главен прокурор на Република България, на разпореждане и на административния ръководител на Окръжна прокуратура – Бургас, за сведение и изпълнение.
4.5. ВНАСЯ предложението по т. 4.4 в следващо заседание на Пленума на ВСС.
4.6. ИЗПРАЩА решението по т. 4 в неговата цялост на и.ф. Главен прокурор на Република България, на разпореждане и на административния ръководител на Окръжна прокуратура – Бургас, за сведение.

-	Текущи ремонти:

5.ОТНОСНО: Писмо от административния ръководител на Апелативен съд – Варна с искане за осигуряване на средства за неотложен ремонт в сградата на Съдебна палата - Варна, пл. „Независимост“ № 2.
КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.ПРИЕМА за необходимо и целесъобразно изпълнение на неотложен ремонт на кабинет № 506, състоящ се от два броя работни помещения, находящи се в частта от  сградата  на  Съдебна палата - Варна, пл. „Независимост“ № 2, ползвана от Апелативен съд – Варна,  на стойност 10 290,00 лв. с ДДС, съгласно икономически най-изгодната оферта, предоставена от административния ръководител на Апелативен съд – Варна.
	Мотиви: Извършването на неотложен ремонт на помещенията на АС – Варна в сградата на Съдебна палата - Варна е необходимо с цел привеждането им в съответствие с изискванията на Закона за здравословни и безопасни условия на труд и  на Наредба № 7/23.09.1999 г. за минималните изисквания за здравословни и безопасни условия на труд на работните места.
	Ремонтните работи попадат в обхвата на чл. 12 и § 1 от Допълнителните разпоредби от Правила за планирането, осигуряването на средства и извършването на текущ ремонт на сградния фонд на съдебната власт.
Справка за отпуснатите средства на АС – Варна 
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	23 971.66 лв.

3000,00 лв.	СМР - шпакловъчно бояджийски работи, окачен таван, електроинсталационни работи, обработка паркет и изготвяне на интериорен проект, включващ решения за постигане на  качествена акустична среда в залата
Интериорен проект, включващ решения за постигане на качествена акустична среда в залата	
2021	30 404.82 лв.	Ремонт на съдебна зала 104м2 - шпакловъчно - бояджийски работи, доставка и монтаж на окачен таван, циклене и лакиране на паркет, доставка и монтаж на аудио и видео инсталации	
2022	0,00 лв.	Няма	
2023	0,00 лв.	Няма	
2024	0,00 лв.	Няма	
2025	

5 436,00 лв.	Заявени и получени съгласно решение по т.18.1.7. от протокол №18/26.06.2025 г. на Пленума на ВСС:
Ремонт на кабинет 518

5.2.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Апелативен съд – Варна с финансови средства в размер на 10 290,00 лв. с ДДС, за изпълнение на неотложен ремонт на кабинет № 506, състоящ се от два броя работни помещения, находящи се в частта от сградата на Съдебна палата - Варна, пл. „Независимост“ № 2, ползвана от Апелативен съд – Варна. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
5.3. ИЗПРАЩА решението на Комисия „Бюджет и финанси“ към Пленума на ВСС по компетентност и на административните ръководители на Апелативен съд – Варна и Окръжен съд - Варна, за сведение.

6.ОТНОСНО: Писмо от административния ръководител на Административен съд – Бургас за осигуряване на финансови средства за извършване на планиран текущ ремонт – смяна на дограма в сградата на Съдебна палата – Бургас. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	6.1.ПРИЕМА за необходимо и целесъобразно извършването на неотложен текущ ремонт в помещения в Съдебна палата – Бургас на ул. „Александровска“ № 101, ползвани от Административен съд – Бургас за подмяна на дървена дограма на 10 бр. работни помещения, с изглед към вътрешния двор и подмяна на спукан стъклопакет в помещение на партера в сградата, на стойност 59 679,00 лв. с ДДС, съгласно представената икономически най-изгодна оферта от административния ръководител на съда.

Мотиви: Извършването на текущ ремонт – подмяна на дървена дограма на 10 броя работни помещения с изглед към вътрешния двор на сградата на Съдебна палата – Бургас на ул. „Александровска“ № 101 и подмяна на спукан стъклопакет в помещение на партера, ползвани от АдмС – Бургас, е заявен от административния ръководител на АдмС – Бургас като планиран текущ ремонт за 2025 г., съгласно чл. 5 от Правила за планирането, осигуряването на средства и извършването на текущ ремонт на сградния фонд на съдебната власт. С оглед влошаване експлоатационното състояние на дограмата и предстоящия есенно - зимен период изпълнението на ремонтните работи до края на 2025 г. ще предотврати, както проникването на вода и влага, вследствие на валежи, така и щети по крайните покрития по стени и подове в тези. Ремонтът е неотложен по смисъла на чл. 12 и § 1 от допълнителните разпоредби от Правилата.

Справка за отпуснатите средства на АдмС – Бургас
периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	55 996,00 лв.	Разделяне на помещение "Деловодство" в две отделни помещения и изграждането на ново помещение на първия етаж (по схема партер) на Съдебната палата за нуждите на деловодството: Шпакловка и латекс по стени и тавани – 1 500,00 м2, доставка и монтаж на ламиниран паркет – 450,00 м2	
2021	5 396.76 лв.	Подмяна вентили радиатори	
2022	0,00 лв.	няма	
2023	0,00 лв.	няма	
2024	0,00 лв.	няма	
2025	59 679,00 лв.	Заявени ремонти за 2025 г.
Подмяна на дървена дограма на 10 броя работни помещения с изглед към вътрешния двор на сградата на Съдебна палата – Бургас и подмяна на спукан стъклопакет в помещение на партера ползвани от АдмС - Бургас.
Средствата не са осигурени на основание решение по т. 4 от протокол № 1/08.01.2025 г. на КУС към Пленума на ВСС и решение по т.18 от протокол №18/26.06.2025 г. на Пленума на ВСС	

          6.2. ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Административен съд - Бургас с финансови средства в размер на 59 679,00 лв. с ДДС за неотложен текущ ремонт в помещения в Съдебна палата – Бургас на ул. „Александровска“ № 101, ползвани от Административен съд – Бургас, за подмяна на дървена дограма на 10 бр. работни помещения, с изглед към вътрешния двор, и подмяна на спукан стъклопакет в помещение на партера в сградата. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
6.3. ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност и на административните ръководители на Административен съд – Бургас и Окръжен съд – Бургас за сведение.

-	Управление на собствеността:

7.ОТНОСНО: Проект на решение за упълномощаване на представляващия ВСС да подпише договор с община Разград за безвъзмездно предоставяне за управление на ВСС на части от имоти – публична общинска собственост, находящи се в гр. Разград, бул. „Бели Лом“ № 33 и пл. „Независимост“ № 2.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1. ПРЕДЛАГА на Пленума на ВСС да приеме следното решение:
1. УПЪЛНОМОЩАВА представляващия ВСС да подпише договор с кмета на Община Разград за предоставяне безвъзмездно за управление на Пленума на ВСС, за нуждите на Административен съд – Разград, Окръжна прокуратура – Разград и Районна прокуратура – Разград на общински имот, представляващ: част от имот – публична общинска собственост, актуван с АПОС № 369/22.11.2019 г., представляващ ½ ПИ с идентификатор 61710.504.3188 по КККР на гр. Разград с административен адрес: гр. Разград, бул. „Бели Лом“ № 33 с площ от 1424 кв.м., ведно с част от сградите в него, както следва:
- сграда с идентификатор 61710.504.3188.1 - на първи етаж стаи                 №№ 7, 111, 112, 112а, 113, 114, сервизно помещение /дамска тоалетна/, втори и трети етаж;
- сграда с идентификатор 61710.504.3188.2 – първи, втори и трети етаж; 
- сграда с идентификатор 61710.504.3188.3; 
- сграда с идентификатор 61710.504.3188.4;
- 1/2 от сграда с идентификатор 61710.504.3188.5, всичките с обща застроена площ 1752,00 кв.м., за срок от 1 /една/ година, считано от 13.05.2025 г.
2. УПЪЛНОМОЩАВА представляващия ВСС да подпише договор с кмета на Община Разград за предоставяне безъзмездно за управление на ВСС, върху част от недвижим имот публична общинска собственост, актуван с АПОС № 186/29.03.2011 г., представляващ: сграда с идентификатор 61710.505.7251.1 със ЗП = 1064 кв.м., находяща се в гр. Разград, пл. „Независимост“ № 2, а именно:
 За нуждите на Окръжен съд – Разград:
- сутерен - част от северната част на сутерена с обща площ                   176,00 кв.м. и две помещения в южната част с обща площ 30,00 кв.м.;
 -  втори етаж - стаи с №№ 201, 202, 202а, 203, 204, 205, 206, 207, 208, 209, 210, 211, 212, 213, 214, 215, 216, 217, 218 и 219 с обща площ 693.50 кв.м.; 
- трети етаж - стаи с № № 301 /включваща - съдебна зала № 4, чакалня и съвещателна зала/, 302 /включваща - съдебна зала № 5 и съвещателна зала/, 303, 304, 305, 306, 308, 310, 311, 312 и 313 и съответните общи части от третия етаж с обща площ 609,00 кв.м.;
 За нуждите на  Районен съд – Разград:
 - първи етаж - стаи с №№ 102, 103, 106, 107,  109,  111, 112, 113, 114, 115, 116, 117, 118, 119, 120, 121, 122, 123, 124, 125 и три зали с №№ 1, 2, 3 от първия етаж с обща площ 1028 кв.м.;
- трети етаж - стаи с №№ 307, 309, 314, 315  и съответните общи части от третия етаж с обща площ 101 кв.м., за срок от 1 /една/ година, считано от 30.09.2025 г.
7.2. ВНАСЯ предложението т. 7.1 в следващо заседание на Пленума на ВСС.

8.ОТНОСНО: Писмо от министъра на регионалното развитие и благоустройството, относно изпълнение на Програмата за упражняване правата върху имоти – държавна собственост и върху имоти - собственост  на държавни публични предприятия, одобрена с РМС № 289/08.05.2025 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	8.1.ПРИЕМА за сведение писмо рег. № ВСС-10732/03.07.2025 г. от министъра на регионалното развитие и благоустройството, относно изпълнение на Програмата за упражняване правата върху имоти – държавна собственост и върху имоти - собственост  на държавни публични предприятия, одобрена с РМС № 289/08.05.2025 г.

9.ОТНОСНО: Писмо от административния ръководител на Окръжен съд – Пазарджик за ползването на помещения от Агенция по вписванията в сградата на Съдебна палата – Пазарджик.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

9.1. ВЪЗЛАГА на дирекция „Управление на собствеността на съдебната власт“ да отправи запитване до министъра на правосъдието и до изпълнителния директор на Агенция по вписванията, относно възможността за преместване на Служба по вписванията и нейния архив и освобождаване на ползваните помещения в Съдебната палата в гр. Пазарджик.
9.2. ИЗПРАЩА  решението на административния ръководител на Окръжен съд - Пазарджик за сведение.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ